title: Sklep Evropske centralne banke (EU) 2019/2158 z dne 5. decembra 2019 o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor (ECB/2019/38)

text:
                  17.12.2019

                  SL

                  Uradni list Evropske unije

                  L 327/99

         SKLEP EVROPSKE CENTRALNE BANKE (EU) 2019/2158
         z dne 5. decembra 2019
         o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor (ECB/2019/38)

            (prenovitev)

         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti drugega pododstavka člena 4(3) in člena 30 Uredbe,
         ob upoštevanju naslednjega:

                     (1)

                     Potrebne so številne spremembe Sklepa Evropske centralne banke (EU) 2015/530 (ECB/2015/7) (2). Zaradi jasnosti je treba navedeni sklep prenoviti.

                     (2)

                     V skladu s členom 10(3)(a) Uredbe Evropske centralne banke (EU) št. 1163/2014 (ECB/2014/41) (3) so faktorji za izračun nadomestila, ki se uporabijo za določitev posameznega letnega nadomestila za nadzor, ki se plača v zvezi z vsakim nadzorovanim subjektom ali nadzorovano skupino, znesek naslednjega na ustrezni referenčni datum: (i) skupnih sredstev in (ii) skupne izpostavljenosti tveganju.

                     (3)

                     Uredba (EU) št. 1163/2014 (ECB/2014/41) je zahtevala, da ECB do leta 2017 pregleda navedeno uredbo, zlasti v zvezi z metodologijo in merili za izračun letnih nadomestil za nadzor, ki se zaračunajo vsakemu nadzorovanemu subjektu in nadzorovani skupini. ECB je izvedla javno posvetovanje in je ob upoštevanju prejetih odzivov odločila, da spremeni Uredbo (EU) št. 1163/2014 (ECB/2014/41) in uvede spremenjen okvir o nadomestilih za nadzor. Sklep (EU) 2015/530 (ECB/2015/7) določa podrobnejše postopke o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor.

                     (4)

                     V skladu s spremenjenim okvirom po Uredbi (EU) št. 1163/2014 (ECB/2014/41) bi moral referenčni datum za faktorje za izračun nadomestila kot splošno pravilo ostati 31. december v letu pred obdobjem zaračunavanja nadomestila, za katero se izračunavajo nadomestila za nadzor. To omogoča, da se za izračun letnega nadomestila za nadzor pri večini zavezancev za plačilo nadomestila uporabijo nadzorniške informacije, ki so ECB že na razpolago v skladu z Sklepom ECB/2014/29 (4), Izvedbeno uredbo Komisije (EU) št. 680/2014 (5) (skupno poročanje (COREP) in finančno poročanje (FINREP)) in Uredbo (EU) 2015/534 Evropske centralne banke (ECB/2015/13) (6) (FINREP).

                     (5)

                     Nadzorovani subjekti in nadzorovane skupine, za katere ne velja obvezno poročanje za bonitetne namene, ali nadzorovane skupine, ki ne vključujejo sredstev in/ali zneska izpostavljenosti tveganju podrejenih družb s sedežem v nesodelujočih državah članicah in tretjih državah, bi morale še naprej poročati faktorje za izračun nadomestila posebej za potrebe izračuna nadomestil za nadzor. Člen 10(3)(bd) Uredbe (EU) št. 1163/2014 (ECB/2014/41) določa, da se ti faktorji za izračun nadomestila predložijo zadevnemu pristojnemu nacionalnemu organu z ustreznim referenčnim datumom, v skladu s sklepom ECB.

                     (6)

                     Zavezanci za plačilo nadomestila, ki morajo še naprej poročati posebej, bi morali faktorje za izračun nadomestila predložiti ustreznemu pristojnemu nacionalnemu organu na predlogah, določenih v prilogah I in II. V primeru nadzorovanih skupin s podrejenimi družbami s sedežem v nesodelujočih državah članicah in tretjih državah bi morali zavezanci za plačilo nadomestila zagotoviti pojasnilo o metodi, uporabljeni za določitev faktorjev za izračun nadomestila.

                     (7)

                     Treba je zagotoviti skladnost med določitvijo faktorjev za izračun nadomestila pri zavezancih za plačilo nadomestila, za katere je ECB že prejela nadzorniške informacije prek COREP in FINREP, in določitvijo faktorjev za izračun nadomestila pri zavezancih za plačilo nadomestila, ki morajo informacije poročati posebej za potrebe izračuna nadomestil za nadzor.

                     (8)

                     Za namene izračunavanja faktorjev za izračun nadomestila člen 10(3)(c) Uredbe (EU) št. 1163/2014 (ECB/2014/41) določa možnost nevključitve sredstev in/ali zneska izpostavljenosti tveganju podrejenih družb s sedežem v nesodelujočih državah članicah in tretjih državah. Ti zavezanci za plačilo nadomestila bi morali uradno obvestiti ECB o svoji nameri nevključitve prispevka podrejenih družb s sedežem v nesodelujočih državah članicah in tretjih državah v faktor ali oba faktorja za izračun nadomestila. Rok za predložitev uradnega obvestila bi moral biti skladen s spremenjenim okvirom za izračun nadomestil za nadzor.

                     (9)

                     Pri pregledu Uredbe (EU) št. 1163/2014 (ECB/2014/41) je bila za večino podružnic, ki so plačnice nadomestila, njihova obveznost, da za potrebe izračuna nadomestila za nadzor zagotovijo revizorjevo potrditev kot sredstvo preverjanja skupnih sredstev podružnice, ocenjena kot nesorazmerna. Zadostuje, da podružnice, ki so plačnice nadomestila, ustreznemu pristojnemu nacionalnemu organu predložijo pismo poslovodstva, ki potrjuje skupna sredstva podružnice.

                     (10)

                     Člen 10(5) Uredbe (EU) št. 1163/2014 (ECB/2014/41) določa, da v primeru, da zavezanec za plačilo nadomestila ne zagotovi faktorjev za izračun nadomestila, določi te faktorje ECB v skladu s sklepom ECB.

                     (11)

                     Ta sklep bi moral določiti metodologijo in postopke za določitev in zbiranje podatkov o faktorjih za izračun nadomestila, postopke za predložitev faktorjev za izračun nadomestila s strani zavezancev za plačilo nadomestila, ki morajo še naprej poročati posebej za potrebe izračuna nadomestil za nadzor, in postopke, po katerih pristojni nacionalni organi te faktorje predložijo ECB. Zlasti je treba določiti obliko, pogostost in roke za to predložitev ter vrste preverjanja kakovosti, ki ga morajo pristojni nacionalni organi opraviti, preden predložijo faktorje za izračun nadomestila ECB.

                     (12)

                     Vzpostaviti je treba postopek za učinkovito izvedbo tehničnih sprememb prilog k temu sklepu, pod pogojem, da te spremembe ne spremenijo osnovnega konceptualnega okvira niti ne vplivajo na breme poročanja. Pristojni nacionalni organi lahko predlagajo te tehnične spremembe Odboru za statistiko Evropskega sistema centralnih bank (ESCB), katerega stališča bodo upoštevana v tem postopku.

                     (13)

                     Za zagotovitev skladnosti s spremenjenim okvirom za izračun nadomestil za nadzor v skladu z Uredbo (EU) št. 1163/2014 (ECB/2014/41), ki določa prehodno ureditev za obdobje zaračunavanja nadomestila v letu 2020, bi ta moral sklep začeti veljati na začetku leta 2020 –

               SPREJEL NASLEDNJI SKLEP:

            Člen 1
            Vsebina in področje uporabe
            Ta sklep določa metodologijo in postopke za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor, ki se zaračunajo v zvezi z nadzorovanimi subjekti in nadzorovanimi skupinami na podlagi Uredbe (EU) št. 1163/2014 (ECB/2014/41), in za predložitev faktorjev za izračun nadomestila s strani zavezancev za plačilo nadomestila, navedenih v členu 10(3)(bd) navedene uredbe, ter postopke, po katerih pristojni nacionalni organi predložijo te podatke ECB.
            Ta sklep velja za zavezance za plačilo nadomestila in pristojne nacionalne organe.

            Člen 2
            Opredelitev pojmov
            V tem sklepu se uporabljajo opredelitve pojmov iz člena 2 Uredbe (EU) št. 1163/2014 (ECB/2014/41), razen če je določeno drugače, skupaj z naslednjima opredelitvama:

                        1.

                        „delovni dan“ pomeni dan, ki ni sobota, nedelja ali dela prost dan v državi članici, v kateri ima sedež zadevni pristojni nacionalni organ;

                        2.

                        „upravljalni organ“ pomeni upravljalni organ, kakor je opredeljen v točki 7 člena 3(1) Direktive 2013/36/EU Evropskega parlamenta in Sveta (7).

            Člen 3
            Metodologija za določitev faktorjev za izračun nadomestila

               1.   Za nadzorovane subjekte in nadzorovane skupine, za katere velja obvezno poročanje za bonitetne namene, in za nadzorovane skupine, ki niso uradno obvestile ECB v skladu s členom 4 o odločitvi, da ne vključijo sredstev in/ali zneska izpostavljenosti tveganju podrejenih družb s sedežem v nesodelujočih državah članicah in tretjih državah, določi ustrezne faktorje za izračun nadomestila ECB v skladu z naslednjim.

                           (a)

                           Znesek skupne izpostavljenosti tveganju za ustrezni referenčni datum, naveden v členu 10(3)(ba) ali (bc) Uredbe (EU) št. 1163/2014 (ECB/2014/41), se določi z upoštevanjem predloge skupnega poročanja (COREP) „kapitalske zahteve“ iz Priloge I k Izvedbeni uredbi (EU) št. 680/2014 (v nadaljnjem besedilu: predloga za kapitalske zahteve), kot jo pristojni nacionalni organi predložijo ECB v skladu s Sklepom ECB/2014/29. Za podružnico, ki je plačnica nadomestila, in za dve ali več podružnic, ki so plačnice nadomestila in se štejejo za eno podružnico v skladu s členom 3(3) Uredbe (EU) št. 1163/2014 (ECB/2014/41, je znesek skupne izpostavljenosti tveganju enak nič.

                           (b)

                           Skupna sredstva za ustrezen referenčni datum, naveden v členu 10(3)(ba), (bb) ali (bc) Uredbe (EU) št. 1163/2014 (ECB/2014/41), se določijo z upoštevanjem predlog finančnega poročanja (FINREP) „bilanca stanja: sredstva“ iz prilog III in IV k Izvedbeni uredbi (EU) št. 680/2014, ter predlog „bilanca stanja: sredstva“ iz prilog I, II, IV in V in podatkovnih točk za poročanje nadzorniških finančnih informacij iz Priloge III k Uredbi (EU) 2015/534 (ECB/2015/13), kot jih pristojni nacionalni organi predložijo ECB v skladu s Sklepom ECB/2014/29 in Uredbo (EU) 2015/534 (ECB/2015/13). V primeru podružnice, ki je plačnica nadomestila, vodja te podružnice ali v primeru njegove odsotnosti upravljalni organ kreditne institucije, ki je ustanovila podružnico, ki je plačnica nadomestila, potrdi skupna sredstva podružnice, ki je plačnica nadomestila, s pismom poslovodstva, ki ga predloži ustreznemu pristojnemu nacionalnemu organu.

               2.   Za nadzorovane skupine, za katere velja obvezno poročanje za bonitetne namene in ki v skladu s členom 4 uradno obvestijo ECB o svoji odločitvi, da ne vključijo sredstev in/ali zneska izpostavljenosti tveganju podrejenih družb s sedežem v nesodelujočih državah članicah in tretjih državah, določi ustrezne faktorje za izračun nadomestila ECB na podlagi podatkov, ki jih te nadzorovane skupine izračunajo v skladu z naslednjima točkama (a) in (b) ter jih predložijo ustreznemu pristojnemu nacionalnemu organu po členu 5.

                           (a)

                           Skupna izpostavljenost tveganju za ustrezni referenčni datum, naveden v členu 10(3)(ba) ali (bc) Uredbe (EU) št. 1163/2014 (ECB/2014/41), se določi z upoštevanjem predloge za kapitalske zahteve, pri čemer se odšteje naslednje:

                                       (i)

                                       prispevek podrejenih družb s sedežem v nesodelujočih državah članicah in tretjih državah k skupni izpostavljenosti tveganju za skupino, kot se poroča na predlogi COREP „kapitalska ustreznost skupine: informacije o povezanih subjektih“ iz Priloge I k Izvedbeni uredbi (EU) št. 680/2014 (v nadaljnjem besedilu: predloga za kapitalsko ustreznost skupine: informacije o povezanih subjektih), in

                                       (ii)

                                       prispevek podrejenih družb s sedežem v nesodelujočih državah članicah in tretjih državah k skupni izpostavljenosti tveganju za skupino, ki ni vključen v predlogo za kapitalsko ustreznost skupine: informacije o povezanih subjektih in kot se poroča v skladu s Prilogo I k temu sklepu.

                           (b)

                           Skupna sredstva za ustrezni referenčni datum, naveden v členu 10(3)(ba), (bb) ali (bc) Uredbe (EU) št. 1163/2014 (ECB/2014/41), se določijo z združitvijo skupnih sredstev, razkritih v obveznih računovodskih izkazih vseh nadzorovanih subjektov v nadzorovani skupini, ki imajo sedež v sodelujočih državah članicah, če so na razpolago, ali drugače z združitvijo skupnih sredstev, izkazanih v ustreznem svežnju oziroma svežnjih poročil, ki jih nadzorovani subjekti ali skupina kreditnih institucij, ki so plačnice nadomestila, uporabljajo za pripravo konsolidiranih računovodskih izkazov na ravni skupine. Da se zavezanec za plačilo nadomestila izogne dvojnemu štetju, ima možnost, da izključi pozicije znotraj skupine med vsemi nadzorovanimi subjekti, ki imajo sedež v sodelujočih državah članicah. Vsakršno dobro ime, ki je vključeno v konsolidirane računovodske izkaze nadrejene osebe v nadzorovani skupini, se vključi v združevanje; izključitev dobrega imena, ki je razporejeno podrejenim družbam s sedežem v nesodelujočih državah članicah in tretjih državah, ni obvezna. Če zavezanec za plačilo nadomestila uporablja obvezne računovodske izkaze, revizor potrdi, da skupna sredstva ustrezajo skupnim sredstvom, ki so razkrita v revidiranih obveznih računovodskih izkazih posameznih nadzorovanih subjektov. Če zavezanec za plačilo nadomestila uporablja svežnje poročil, revizor potrdi skupna sredstva, ki se uporabijo za izračun letnih nadomestil za nadzor, z izvedbo ustreznega preverjanja uporabljenih svežnjev poročil. V vseh primerih revizor potrdi, da postopek združevanja ne odstopa od postopka, določenega v tem sklepu, in da je izračun, ki ga opravi zavezanec za plačilo nadomestila, skladen z računovodsko metodo, ki se uporablja za konsolidacijo računovodskih izkazov skupine subjektov, ki so plačniki nadomestila.

               3.   Za nadzorovane subjekte in nadzorovane skupine, za katere ne velja obvezno poročanje za bonitetne namene, skupna sredstva in skupno izpostavljenost tveganju, kakor je opredeljeno v točkah 12 in 13 člena 2 Uredbe (EU) št. 1163/2014 (ECB/2014/41), za ustrezni referenčni datum, naveden v členu 10(3)(ba), (bb) ali (bc) Uredbe (EU) št. 1163/2014 (ECB/2014/41), določijo nadzorovani subjekti in nadzorovane skupine ter jih predložijo ustreznemu pristojnemu nacionalnemu organu po členu 5. V primeru podružnice, ki je plačnica nadomestila, vodja te podružnice ali v primeru njegove odsotnosti upravljalni organ kreditne institucije, ki je ustanovila podružnico, ki je plačnica nadomestila, potrdi skupna sredstva podružnice, ki je plačnica nadomestila, s pismom poslovodstva, ki ga predloži ustreznemu pristojnemu nacionalnemu organu.

            Člen 4
            Uradno obvestilo o odštetju sredstev in/ali zneska izpostavljenosti tveganju podrejenih družb s sedežem v nesodelujočih državah članicah in tretjih državah
            Zavezanci za plačilo nadomestila, ki v skladu s členom 10(3)(c) Uredbe (EU) št. 1163/2014 (ECB/2014/41) ne nameravajo vključiti sredstev in/ali zneska izpostavljenosti tveganju podrejenih družb s sedežem v nesodelujočih državah članicah in tretjih državah, uradno obvestilo ECB o svoji odločitvi najpozneje do 30. septembra v obdobju zaračunavanja nadomestila, za katero se izračunava nadomestilo. V uradnem obvestilu se navede, ali se odštetje prispevka podrejenih družb s sedežem v nesodelujočih državah članicah in tretjih državah uporablja za faktor za izračun nadomestila v zvezi s skupno izpostavljenostjo tveganju, za faktor za izračun nadomestila v zvezi s skupnimi sredstvi ali za oba faktorja za izračun nadomestila. Če ECB ne prejme uradnega obvestila do 30. septembra v obdobju zaračunavanja nadomestila, za katero se izračunava nadomestilo, se skupna izpostavljenost tveganju in skupna sredstva določijo v skladu s členom 3(1). Če ECB pravočasno prejme več kot eno uradno obvestilo, prevlada zadnje uradno obvestilo, ki ga ECB prejme do 30. septembra v obdobju zaračunavanja nadomestila, za katero se izračunava nadomestilo.

            Člen 5
            Predlogi, s katerima zavezanci za plačilo nadomestila poročajo pristojnim nacionalnim organom o faktorjih za izračun nadomestila

               1.   Zavezanci za plačilo nadomestila, katerih faktorji za izračun nadomestila se določijo v skladu s členom 3(2) ali (3), vsako leto predložijo faktorje za izračun nadomestila ustreznemu pristojnemu nacionalnemu organu do datumov predložitve iz člena 6. Faktorji za izračun nadomestila se predložijo na predlogah iz prilog I in II. V primeru nadzorovane skupine s podrejenimi družbami s sedežem v nesodelujočih državah članicah in tretjih državah zavezanec za plačilo nadomestila zagotovi pojasnilo o metodi, ki se uporabi za potrebe skladnosti s členom 3(2) ali (3), v stolpcu za pojasnila, ki je temu namenjen v ustrezni prilogi.

               2.   Zavezanci za plačilo nadomestila predložijo revizorjevo izjavo ali pismo poslovodstva v skladu s členom 3(2) in (3) ustreznemu pristojnemu nacionalnemu organu do datumov predložitve iz člena 6.

            Člen 6
            Datumi predložitve

               1.   Zavezanci za plačilo nadomestila, katerih faktorji za izračun nadomestila se določijo v skladu s členom 3(2) in (3), predložijo faktorje za izračun nadomestila ustreznemu pristojnemu nacionalnemu organu do zaključka poslovanja na datum predložitve za četrtletno poročanje, ki je v členu 3(1)(b) Izvedbene uredbe (EU) št. 680/2014 določen za tretje četrtletje, v obdobju zaračunavanja nadomestila, za katero se izračunava nadomestilo, ali na naslednji delovni dan, če datum predložitve ni delovni dan.

               2.   Pristojni nacionalni organi predložijo ECB faktorje za izračun nadomestila, navedene v odstavku 1, najpozneje do zaključka poslovanja na deseti delovni dan po datumu predložitve iz odstavka 1. Nato ECB preveri prejete podatke v petnajstih delovnih dneh od prejema. Če ECB to zahteva, pristojni nacionalni organi obrazložijo ali pojasnijo podatke.

               3.   ECB zagotovi vsakemu zavezancu za plačilo nadomestila dostop do njegovih faktorjev za izračun nadomestila najpozneje do 15. januarja v letu po obdobju zaračunavanja nadomestila. Zavezanci za plačilo nadomestila lahko v petnajstih delovnih dneh dajo pripombe na faktorje za izračun nadomestila in v preučitev predložijo popravljene podatke, če menijo, da so faktorji za izračun nadomestila nepravilni. Ta rok začne teči z dnem, s katerim so imeli zavezanci za plačilo nadomestila možnost dostopa do faktorjev za izračun nadomestila. Nato se faktorji za izračun nadomestila uporabijo za izračun letnih nadomestil za nadzor. Spremembe podatkov, prejete po izteku navedenega roka, ne bodo preučene in posledično ne bodo privedle do spremembe faktorjev za izračun nadomestila.

            Člen 7
            Preverjanje kakovosti podatkov
            Pristojni nacionalni organi spremljajo in zagotavljajo kakovost in zanesljivost faktorjev za izračun nadomestila, ki jih zberejo od zavezancev za plačilo nadomestila v skladu s členom 3(2) in (3), preden jih predložijo ECB. Pristojni nacionalni organi uporabijo preverjanje za kontrolo kakovosti, da presodijo, ali je bila upoštevana metodologija iz člena 3. ECB ne popravi ali spremeni podatkov o faktorjih za izračun nadomestila, ki jih zagotovijo zavezanci za plačilo nadomestila. Vsakršne popravke ali spremembe podatkov opravijo zavezanci za plačilo nadomestila in jih predložijo pristojnim nacionalnim organom. Pristojni nacionalni organi predložijo ECB vse popravljene ali spremenjene podatke, ki jih prejmejo. Ko predložijo podatke o faktorjih za izračun nadomestila, pristojni nacionalni organi: (a) zagotovijo informacije o morebitnih večjih gibanjih v teh podatkih in (b) sporočijo ECB razloge za morebitne večje popravke ali spremembe teh podatkov. Pristojni nacionalni organi zagotovijo, da ECB pridobi potrebne popravke ali spremembe podatkov.

            Člen 8
            Določitev faktorjev za izračun nadomestila s strani ECB v primeru, da ti niso na razpolago ali da niso predloženi popravki ali spremembe
            V primeru, da faktor za izračun nadomestila ni na razpolago ECB ali da zavezanec za plačilo nadomestila pravočasno ne predloži popravljenih podatkov oziroma sprememb ali popravkov podatkov o faktorjih za izračun nadomestila v skladu s členom 6(3) ali členom 7, ECB uporabi razpoložljive informacije, da določi manjkajoči faktor za izračun nadomestila.

            Člen 9
            Poenostavljen postopek sprejemanja
            Izvršilni odbor ECB je upravičen, da ob upoštevanju stališč Odbora za statistiko izvede tehnične spremembe prilog k temu sklepu, pod pogojem, da te spremembe ne spremenijo osnovnega konceptualnega okvira niti ne vplivajo na breme poročanja pri zavezancih za plačilo nadomestila. Izvršilni odbor o kateri koli taki spremembi brez odlašanja obvesti Svet ECB.

            Člen 10
            Razveljavitev

               1.   Sklep (EU) 2015/530 (ECB/2015/7) se razveljavi.

               2.   Sklicevanje na razveljavljeni sklep se šteje za sklicevanje na ta sklep in se bere v skladu s korelacijsko tabelo iz Priloge III.

            Člen 11
            Začetek veljavnosti
            Ta sklep začne veljati tretji dan po objavi v Uradnem listu Evropske unije.

            V Frankfurtu na Majni, 5. decembra 2019

                  Predsednica ECB

               Christine LAGARDE

            (1)  UL L 287, 29.10.2013, str. 63.

            (2)  Sklep Evropske centralne banke (EU) 2015/530 z dne 11. februarja 2015 o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor (ECB/2015/7) (UL L 84, 28.3.2015, str. 67).

            (3)  Uredba Evropske centralne banke (EU) št. 1163/2014 z dne 22. oktobra 2014 o nadomestilih za nadzor (ECB/2014/41) (UL L 311, 31.10.2014, str. 23).

            (4)  Sklep Evropske centralne banke ECB/2014/29 z dne 2. julija 2014 o zagotavljanju nadzorniških podatkov, ki jih nadzorovani subjekti poročajo pristojnim nacionalnim organom na podlagi izvedbenih uredb Komisije (EU) št. 680/2014 in (EU) 2016/2070, Evropski centralni banki (UL L 214, 19.7.2014, str. 34).

            (5)  Izvedbena uredba Komisije (EU) št. 680/2014 z dne 16. aprila 2014 o določitvi izvedbenih tehničnih standardov v zvezi z nadzorniškim poročanjem institucij v skladu z Uredbo (EU) št. 575/2013 Evropskega parlamenta in Sveta (UL L 191, 28.6.2014, str. 1).

            (6)  Uredba (EU) 2015/534 Evropske centralne banke z dne 17. marca 2015 o poročanju nadzorniških finančnih informacij (ECB/2015/13) (UL L 86, 31.3.2015, str. 13).

            (7)  Direktiva 2013/36/EU Evropskega parlamenta in sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

            PRILOGA I

                           IZRAČUN NADOMESTIL

                           Referenčni datum

                           IME

                           SKUPNA IZPOSTAVLJENOST TVEGANJU

                           Datum predložitve

                           Koda MFI

                           Koda LEI

                           Postavka

                           Vrsta institucije

                           Vir zneska izpostavljenosti tveganju

                           Znesek izpostavljenosti tveganju

                           Pojasnila

                           010

                           020

                           030

                           040

                           010

                           SKUPNA IZPOSTAVLJENOST TVEGANJU, kot se izračuna v skladu s členom 92(3) Uredbe (EU) št. 575/2013 Evropskega parlamenta in Sveta

                           (1), (2) ali (3)

                        COREP C 02.00, vrstica 010

                           020

                           PRISPEVEK PODREJENIH DRUŽB v nesodelujočih državah članicah in tretjih državah

                        COREP C 06.02, stolpec 250 (VSOTA)

                        1021

                        Subjekt 1

                        1022

                        Subjekt 2

                        1023

                        Subjekt 3

                        1024

                        Subjekt 4

                        …..

                        Subjekt …

                        N

                        Subjekt N

                           030

                           ZNESEK SKUPNE IZPOSTAVLJENOSTI TVEGANJU za nadzorovano skupino z odštetim PRISPEVKOM PODREJENIH DRUŽB v nesodelujočih državah članicah in tretjih državah: postavka 030 je enaka 010 minus 020 minus vsota postavk 1021 do N

                        Ta predloga mora biti izpolnjena v skladu z navodili, ki so zagotovljena posebej.

            PRILOGA II

                           IZRAČUN NADOMESTIL

                           Referenčni datum

                           IME

                           SKUPNA SREDSTVA

                           Datum predložitve

                           Koda MFI

                           Koda LEI

                           Postavka

                           Vrsta institucije

                           Potrditev revizorjeve preveritve ali pisma poslovodstva za podružnice, ki so plačnice nadomestila (Da/Ne)

                           Skupna sredstva

                           Pojasnila

                           010

                           020

                           030

                           040

                           010

                           SKUPNA SREDSTVA v skladu s členom 51(2) ali (4) Uredbe (EU) št. 468/2014 (ECB/2014/17)

                           (3)

                           020

                           SKUPNA SREDSTVA v skladu s točko (12)(b) ali (c) člena 2 Uredbe (EU) št. 1163/2014 (ECB/2014/41)

                           (4)

                           (Da)/(Ne)

                           030

                           SKUPNA SREDSTVA v skladu s členom 3(2)(b) tega sklepa: postavka 030 je enaka 031 minus 032 plus 033 minus 034

                           (2) ali (5)

                           (Da)/(Ne)

                        031

                        Skupna sredstva vseh subjektov v skupini s sedežem v sodelujočih državah članicah – obvezno

                        032

                        Pozicije znotraj skupine med nadzorovanimi subjekti s sedežem v sodelujočih državah članicah (iz svežnjev poročil, ki se uporabijo za izključitev stanj za potrebe skupinskega poročanja) – neobvezno

                        033

                        Dobro ime, vključeno v konsolidirane računovodske izkaze nadrejene osebe v nadzorovani skupini – obvezno

                        034

                        Dobro ime, razporejeno podrejenim družbam s sedežem v nesodelujočih državah članicah in tretjih državah – neobvezno

                        Ta predloga mora biti izpolnjena v skladu z navodili, ki so zagotovljena posebej.

            PRILOGA III

               KORELACIJSKA TABELA

                        Sklep (EU) 2015/530 (ECB/2015/7)

                        Ta sklep

                        Člen 1
                        Člen 2
                        –

                        Člen 1
                        Člen 2
                        Člen 4

                        Člen 3, prvi stavek
                        Člen 3, drugi stavek
                        Člen 3, tretji stavek
                        Člen 4
                        Člen 5
                        Člen 6

                        Člen 5(1), drugi stavek
                        Člen 5(2)
                        Člen 5(1), tretji stavek
                        Člen 6
                        Člen 7
                        Člen 5(1), prvi stavek

                        Člen 7

                        Člen 3

                        Člen 8
                        Člen 9
                        Člen 10
                        –
                        Prilogi I – II
                        –

                        Člen 8
                        Člen 9
                        Člen 10
                        Člen 11
                        Prilogi I – II
                        Priloga III


title: Sklep predsedstva Evropskega parlamenta z dne 16. decembra 2019 o spremembi Izvedbenih ukrepov v zvezi s Statutom poslancev Evropskega parlamenta2019/C 431/09

text:
                  23.12.2019

                  SL

                  Uradni list Evropske unije

                  C 431/9

         SKLEP PREDSEDSTVA EVROPSKEGA PARLAMENTA
         z dne 16. decembra 2019
         o spremembi Izvedbenih ukrepov v zvezi s Statutom poslancev Evropskega parlamenta
         (2019/C 431/09)
         PREDSEDSTVO EVROPSKEGA PARLAMENTA JE –
         ob upoštevanju Pogodbe o delovanju Evropske unije in zlasti člena 223(2) Pogodbe,
         ob upoštevanju Statuta poslancev Evropskega parlamenta (1),
         ob upoštevanju člena 25 Poslovnika Evropskega parlamenta,
         ob upoštevanju naslednjega:

                     (1)

                     Predsedstvo lahko v skladu s členom 69(1) Izvedbenih ukrepov v zvezi s Statutom poslancev Evropskega parlamenta (2) (v nadaljnjem besedilu: izvedbeni ukrepi) vsako leto indeksira povračljive potne stroške, dnevnice in nadomestilo splošnih stroškov največ do stopnje, ki je enaka stopnji letne inflacije v Evropski uniji od oktobra prejšnjega leta, kot jo je objavil Eurostat.

                     (2)

                     Stopnja inflacije za obdobje od oktobra 2018 do oktobra 2019, kot jo je 15. novembra 2019 sporočil Eurostat, znaša 1,1 %. Novi zneski, ki so posledica prilagoditve zaradi inflacije, bi se morali začeti uporabljati 1. januarja 2020, zato bi bilo treba izvedbene ukrepe ustrezno spremeniti.

                     (3)

                     V skladu s členom 69(2) izvedbenih ukrepov se najvišji znesek za kritje stroškov za parlamentarno pomoč za vse osebne sodelavce iz člena 33(4) teh ukrepov po potrebi vsako leto indeksira na podlagi podatkov, zbranih v skladu s členom 65 kadrovskih predpisov za uradnike Evropske unije, določenih z Uredbo Sveta (EGS, Euratom, ESPJ) št. 259/68 (3).

                     (4)

                     Glede na to je Komisija za leto 2019 določila stopnjo prilagoditve v višini 2 %. Zato bi bilo treba najvišji mesečni znesek za kritje stroškov za parlamentarno pomoč povečati na 25 442 EUR z učinkom od 1. julija 2019 –

               SPREJELO NASLEDNJI SKLEP:

            Člen 1
            Izvedbeni ukrepi se spremenijo:

                        (1)

                        člen 20(1) se spremeni:

                                    (a)

                                    točka (a) se nadomesti z naslednjim:

                                                „(a)

                                                za potovanje do 50 km: 23,89 EUR;“;

                                    (b)

                                    točka (c) se nadomesti z naslednjim:

                                                „(c)

                                                za potovanje med 251 in 1 000 km: 0,07 EUR/km;“;

                        (2)

                        člen 22 se spremeni:

                                    (a)

                                    odstavek 1 se nadomesti z naslednjim:

                                       „1.   Najvišji znesek letnega povračila iz naslova potnih stroškov, nastalih v primerih iz točke (b) člena 10(1), znaša 4 503 EUR.“;

                                    (b)

                                    prvi pododstavek odstavka 3 se nadomesti z naslednjim:

                                       „3.   Najvišji letni znesek, ki se lahko povrne iz naslova dejanskih potnih stroškov, nastalih med potovanji, ki jih opravijo predsedniki odborov ali pododborov, da bi sodelovali na konferencah ali prireditvah, na katerih se obravnava tematika evropskega značaja, ki spada v pristojnosti njihovega odbora ali pododbora, s parlamentarno razsežnostjo, znaša 4 503 EUR. Za sodelovanje je potrebno predhodno dovoljenje predsednika Parlamenta, ki je izdano potem, ko se preverijo razpoložljiva sredstva v okviru navedenega najvišjega zneska.“;

                        (3)

                        v členu 24 se odstavek 2 nadomesti z naslednjim:

                           „2.   Če uradna dejavnost poteka na ozemlju Unije, poslanci prejmejo pavšalno nadomestilo v višini 323 EUR.“;

                        (4)

                        v členu 26 se odstavek 2 nadomesti z naslednjim:

                           „2.   Mesečni znesek nadomestila iz člena 25 znaša 4 563 EUR.“;

                        (5)

                        v členu 33 se odstavek 4 nadomesti z naslednjim:

                           „4.   Najvišji mesečni znesek za kritje stroškov za vse osebne sodelavce iz člena 34 znaša 25 442 EUR z učinkom od 1. julija 2019.“

            Člen 2
            Ta sklep začne veljati dan po objavi v Uradnem listu Evropske unije.
            Uporablja se od 1. januarja 2020, z izjemo člena 1(5), ki se uporablja od 1. julija 2019.

            (1)  Sklep Evropskega parlamenta 2005/684/ES, Euratom z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).

            (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

            (3)  UL L 56, 4.3.1968, str. 1.


title: Sklep Evropske centralne banke (EU) 2019/2216 z dne 28. novembra 2019 o spremembi Sklepa (EU) 2015/298 o vmesni razdelitvi prihodka Evropske centralne banke (ECB/2019/36)

text:
                  23.12.2019

                  SL

                  Uradni list Evropske unije

                  L 332/183

         SKLEP EVROPSKE CENTRALNE BANKE (EU) 2019/2216
         z dne 28. novembra 2019
         o spremembi Sklepa (EU) 2015/298 o vmesni razdelitvi prihodka Evropske centralne banke (ECB/2019/36)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 33 Statuta,
         ob upoštevanju naslednjega:

                     (1)

                     Sklep Evropske centralne banke (EU) 2016/2247 (ECB/2016/35) (1) ureja oblikovanje rezervacij za finančna tveganja v bilanci stanja Evropske centralne banke. Na navedene rezervacije za finančna tveganja se je treba sklicevati v členu 3 Sklepa Evropske centralne banke (EU) 2015/298 (ECB/2014/57) (2).

                     (2)

                     Zato je treba Sklep (EU) 2015/298 (ECB/2014/57) ustrezno spremeniti –

               SPREJEL NASLEDNJI SKLEP:

            Člen 1
            Sprememba
            Člen 3 Sklepa (EU) 2015/298 (ECB/2014/57) se nadomesti z naslednjim:

               „Z odstopanjem od člena 2 Svet ECB pred koncem poslovnega leta odloči, ali se prihodek ECB iz navedenega člena v celoti ali delno zadrži v obsegu, ki je potreben za to, da znesek razdeljenega prihodka ne preseže čistega dobička ECB za tisto leto. Taka odločitev se sprejme, kadar Svet ECB na podlagi obrazložene ocene, ki jo pripravi Izvršilni odbor, pričakuje, da bo ECB imela skupno letno izgubo ali da bo ustvarila letni čisti dobiček, ki bo manjši od ocenjenega zneska njenega prihodka iz člena 2. Svet ECB lahko pred koncem poslovnega leta odloči, da se prihodek ECB iz navedenega člena v celoti ali delno prenese v rezervacije za finančna tveganja.“

            Člen 2
            Začetek veljavnosti
            Ta sklep začne veljati 31. decembra 2019.

            V Frankfurtu na Majni, 28. novembra 2019

                  Predsednica ECB

               Christine LAGARDE

            (1)  Sklep Evropske centralne banke (EU) 2016/2247 z dne 3. novembra 2016 o letnih računovodskih izkazih Evropske centralne banke (ECB/2016/35) (UL L 347, 20.12.2016, str. 1).

            (2)  Sklep Evropske centralne banke (EU) 2015/298 z dne 15. decembra 2014 o vmesni razdelitvi prihodka Evropske centralne banke (ECB/2014/57) (UL L 53, 25.2.2015, str. 24).


Odločba Komisije z dne 11/12/2018 o razglasitvi združljivosti koncentracije s skupnim trgom (Zadeva št. COMP/M.8988 - ENERGIZER / SPECTRUM BRANDS (BATTERY AND PORTABLE LIGHTING BUSINESS)) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/10/2019 o razglasitvi združljivosti koncentracije s skupnim trgom (Zadeva št. COMP/M.9433 - MEIF 6 FIBRE / KCOM GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/12/2019 o razglasitvi združljivosti koncentracije s skupnim trgom (Zadeva št. COMP/M.9505 - DAIMLER AG / SWISS RE LTD / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/12/2019 o razglasitvi združljivosti koncentracije s skupnim trgom (Zadeva št. COMP/M.9631 - KENNEDY-WILSON HOLDINGS / AXA GROUP / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/12/2019 o razglasitvi združljivosti koncentracije s skupnim trgom (Zadeva št. COMP/M.9589 - FEDRIGONI / RITRAMA GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/11/2019 o razglasitvi združljivosti koncentracije s skupnim trgom (Zadeva št. COMP/M.9553 - DOMO INVESTMENT GROUP / SOLVAY PERFORMANCE POLYAMIDES BUSINESS IN THE EEA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/10/2019 o razglasitvi združljivosti koncentracije s skupnim trgom (Zadeva št. COMP/M.9466 - INFINEON / CYPRESS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/09/2019 o razglasitvi združljivosti koncentracije s skupnim trgom (Zadeva št. COMP/M.9416 - BOLLORE GROUP / M7 GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/12/2019 o razglasitvi združljivosti koncentracije s skupnim trgom (Zadeva št. COMP/M.9652 - MARQUARD & BAHLS / STARWOOD CAPITAL / GCA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/03/2019 o razglasitvi združljivosti koncentracije s skupnim trgom (Zadeva št. COMP/M.9163 - DA AGRAVIS MACHINERY / KONEKESKO EESTI / KONEKESKO LATVIJA / KONEKESKO LIETUVA / KONEKESKO FINNISH AGRIMACHINERY TRADE BUSINESS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 02/12/2019 o razglasitvi združljivosti koncentracije s skupnim trgom (Zadeva št. COMP/M.9555 - RECRUIT / MUBK / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/12/2019 o razglasitvi združljivosti koncentracije s skupnim trgom (Zadeva št. COMP/M.9645 - PLATINUM EQUITY GROUP / CISION) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/12/2019 o razglasitvi združljivosti koncentracije s skupnim trgom (Zadeva št. COMP/M.9634 - PSP / AVIVA / GALLERI K) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/12/2019 o razglasitvi združljivosti koncentracije s skupnim trgom (Zadeva št. COMP/M.9653 - PON TYRE GROUP / GILDE FUND V / GUNDLACH AUTOMOTIVE CORPORATION) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sodišča z dne 11. februarja 2020 o praznikih in dela prostih dnevih ter sodnih počitnicah

text:
                  23.3.2020

                  SL

                  Uradni list Evropske unije

                  C 95/2

         SKLEP SODIŠČA
         z dne 11. februarja 2020
         o praznikih in dela prostih dnevih ter sodnih počitnicah
         (2020/C 95/02)
         SODIŠČE JE –
         ob upoštevanju člena 24(2), (4) in (6) Poslovnika,
         ker je zato treba določiti seznam praznikov in dela prostih dni ter sodnih počitnic –
         SKLENILO:

               Člen 1

            Prazniki in dela prosti dnevi v smislu člena 24(4) in (6) Poslovnika so:

                        —

                        novo leto,

                        —

                        velikonočni ponedeljek,

                        —

                        1. maj,

                        —

                        9. maj,

                        —

                        vnebohod,

                        —

                        binkoštni ponedeljek,

                        —

                        23. junij,

                        —

                        15. avgust,

                        —

                        1. november,

                        —

                        25. december,

                        —

                        26. december.

               Člen 2

            Med 1. novembrom 2020 in 31. oktobrom 2021 so sodne počitnice v smislu člena 24(2) in (6) Poslovnika:

                        —

                        božič 2020: od ponedeljka, 21. decembra 2020, do vključno nedelje, 10. januarja 2021,

                        —

                        velika noč 2021: od ponedeljka, 29. marca 2021, do vključno nedelje, 11. aprila 2021,

                        —

                        poletje 2021: od petka, 16. julija 2021, do vključno torka, 31. avgusta 2021.

               Člen 3

            Ta sklep začne veljati na dan objave v Uradnem listu Evropske unije.

            V Luxembourgu, 11. februarja 2020

                  Sodni tajnik

               A. CALOT ESCOBAR

                  Predsednik

               K. LENAERTS


title: Sklep Splošnega sodišča z dne 12. februarja 2020 o sodnih počitnicah

text:
                  23.3.2020

                  SL

                  Uradni list Evropske unije

                  C 95/4

         SKLEP SPLOŠNEGA SODIŠČA
         z dne 12. februarja 2020
         o sodnih počitnicah
         (2020/C 95/03)
         SPLOŠNO SODIŠČE JE –
         ob upoštevanju člena 41(2) Poslovnika –
         SKLENILO:

               Člen 1

            V sodnem letu, ki se začne 1. septembra 2020, so sodne počitnice v smislu člena 41(2) in (6) Poslovnika:

                        —

                        božič 2020: od ponedeljka, 21. decembra 2020, do vključno nedelje, 10. januarja 2021;

                        —

                        velika noč 2021: od ponedeljka, 29. marca 2021, do vključno nedelje, 11. aprila 2021;

                        —

                        poletje 2021: od petka, 16. julija 2021, do vključno torka, 31. avgusta 2021.

               Člen 2

            Ta sklep začne veljati na dan objave v Uradnem listu Evropske unije.

            V Luxembourgu, 12. februarja 2020

                  Sodni tajnik

               E. COULON

                  Predsednik

               M. VAN DER WOUDE


Odločba Komisije z dne 18/12/2019 o razglasitvi združljivosti koncentracije s skupnim trgom (Zadeva št. COMP/M.9331 - DANAHER / GE HEALTHCARE LIFE SCIENCES BIOPHARMA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/02/2020 o razglasitvi združljivosti koncentracije s skupnim trgom (Zadeva št. COMP/M.9587 - ENGIE / EDP RENOVAVEIS / EDPR OFFSHORE ESPAÑA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 09/06/2020 o razglasitvi združljivosti koncentracije s skupnim trgom (Zadeva št. COMP/M.9836 - BUNKER HOLDING / OCEANCONNECT MARINE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/06/2020 o razglasitvi združljivosti koncentracije s skupnim trgom (Zadeva št. COMP/M.9838 - ALTOR FUND MANAGER / ELEDA / JVAB) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 08/06/2020 o razglasitvi združljivosti koncentracije s skupnim trgom (Zadeva št. COMP/M.9844 - SOCIÉTÉ GÉNÉRALE / MITSUBISHI / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 15/06/2020 o razglasitvi združljivosti koncentracije s skupnim trgom (Zadeva št. COMP/M.9825 - CPPIB / TÉTHYS INVEST / GALILEO GLOBAL EDUCATION) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/06/2020 o razglasitvi združljivosti koncentracije s skupnim trgom (Zadeva št. COMP/M.9666 - DEUTSCHE ASPHALT / KEMNA BAU ANDRAE / HEIDEASPHALT) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


title: Sklep Sveta (SZVP) 2020/849 z dne 18. junija 2020 o spremembi Sklepa 2010/413/SZVP o omejevalnih ukrepih proti Iranu

text:
                  19.6.2020

                  SL

                  Uradni list Evropske unije

                  L 196/8

         SKLEP SVETA (SZVP) 2020/849
         z dne 18. junija 2020
         o spremembi Sklepa 2010/413/SZVP o omejevalnih ukrepih proti Iranu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 26. julija 2010 sprejel Sklep 2010/413/SZVP (1) o omejevalnih ukrepih proti Iranu.

                     (2)

                     V skladu s členom 26(3) Sklepa 2010/413/SZVP je Svet pregledal seznam oseb in subjektov iz Priloge II k navedenemu sklepu.

                     (3)

                     Svet je sklenil, da bi bilo treba omejevalne ukrepe proti vsem osebam in subjektom s seznama iz Priloge II k Sklepu 2010/413/SZVP ohraniti, če njihova imena niso navedena v Prilogi VI k navedenemu sklepu, in da bi bilo treba posodobiti 10 vnosov iz Priloge II.

                     (4)

                     Sklep 2010/413/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Priloga II k Sklepu 2010/413/SZVP se spremeni, kot je določeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 18. junija 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, 27.7.2010, str. 39).

            PRILOGA
            Priloga II k Sklepu 2010/413/SZVP se spremeni:

                        (1)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezajoče vnose na seznamu pod podnaslovom „A. Fizične osebe“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „8.

                                    Ebrahim MAHMUDZADEH

                                    Nekdanji generalni direktor družbe Iran Electronic Industries (glej del B, št. 20). Trenutno je generalni direktor Organizacije za socialno varnost oboroženih sil (Armed Forces Social Security Organization).

                                    23.6.2008

                                    12.

                                    Mohammad Reza MOVASAGHNIA

                                    Nekdanji vodja skupine Samen Al A’Emmeh Industries Group (SAIG), znane tudi pod imenom Cruise Missile Industry Group. Ta organizacija je uvrščena na seznam RVSZN 1747 in Priloge I k Skupnemu stališču 2007/140/SZVP.

                                    26.7.2010

                                    25.

                                    Sayed Shamsuddin BORBORUDI
                                    (tudi: Seyed Shamseddin BORBOROUDI)

                                    Datum rojstva: 21.9.1969

                                    Nekdanji namestnik vodje iranske organizacije za atomsko energijo, ki je uvrščena na seznam ZN, kjer je bil podrejen Feridunu Abbasiju Davaniju, ki je uvrščen na seznam ZN. Pri iranskem jedrskem programu sodeluje vsaj od leta 2002, med drugim je bil vodja dobavne in logistične službe v okviru Amada, kjer je bil odgovoren za uporabo navideznih družb, kot je Kimia Madan, pri nabavi opreme in materiala za iranski program jedrskega orožja.

                                    1.12.2011“

                        (2)

                        pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezajoče vnose na seznamu pod podnaslovom „A. Subjekti“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „87.

                                    Khala Afarin Pars (tudi PISHRO KHALA AFARIN COMPANY)

                                    Zadnji znani naslov: Unit 5, 2nd Floor, No 75, Mehran Afrand St, Sattarkhan St, Teheran

                                    Sodeluje pri nakupu opreme in materiala, ki se neposredno uporablja pri iranskem jedrskem programu.

                                    1.12.2011

                                    161.

                                    Sharif University of Technology

                                    Zadnji znani naslov: Azadi Ave/Street, PO Box 11365-11155, Teheran, Iran Tel. +98 21 66 161 E-naslov: info@sharif.ir

                                    Sharif University of Technology (SUT) ima sklenjenih več sporazumov o sodelovanju z organizacijami iranske vlade, ki so uvrščene na seznam ZN in/ali EU ter delujejo na vojaškem področju ali področjih, povezanih z vojsko, zlasti na področju proizvodnje in dobave balističnih raket. To vključuje: sporazum z Organizacijo za vesoljsko industrijo, ki je uvrščena na seznam EU med drugim zaradi proizvodnje satelitov; sodelovanje z iranskim ministrstvom za obrambo in iransko revolucionarno gardo (IRGC) pri natečajih za pametna plovila; širši sporazum z zračnimi silami IRGC, ki zajema vzpostavitev in krepitev odnosov z univerzo ter organizacijsko in strateško sodelovanje z njo. SUT je ena od šestih univerz, ki imajo sporazum z iransko vlado o podpori raziskavam na obrambnem področju.
                                    Vse te dejavnosti skupaj dokazujejo obsežno sodelovanje z iransko vlado na vojaškem področju in področjih, povezanih z vojsko, kar pomeni podporo iranski vladi.

                                    8.11.2014“

                        (3)

                        pod naslovom „II. Islamska revolucionarna garda“ naslednji vnosi nadomestijo ustrezajoče vnose na seznamu pod podnaslovom „A. Fizične osebe“:

                                    Ime

                                    Podatki za ugotavljanje istovetnosti

                                    Razlogi

                                    Datum uvrstitve na seznam

                                    „6.

                                    Mohammad Ali JAFARI, IRGC

                                    Nekdanji poveljnik IRGC.

                                    23.6.2008

                                    7.

                                    Brigadni general IRGC Mostafa Mohammad NAJJAR

                                    Nekdanji minister za notranje zadeve in nekdanji minister MODAFL, pristojen za vse vojaške programe, vključno s programi balističnih raket. Trenutno je višji svetovalec načelnika generalštaba oboroženih sil.

                                    23.6.2008

                                    8.

                                    Brigadni general IRGC Mohammad Reza NAQDI

                                    Kraj rojstva: Nadžaf (Irak)
                                    Leto rojstva: 1953

                                    Namestnik koordinatorja IRGC. Nekdanji namestnik poveljnika IRGC za kulturne in socialne zadeve. Nekdanji poveljnik odporniških sil Bassij.

                                    26.7.2010

                                    11.

                                    Brigadni general IRGC Hossein SALAMI

                                    Poveljnik IRGC.

                                    26.7.2010

                                    13.

                                    Brigadni general IRGC Ahmad VAHIDI

                                    Predsednik vrhovne univerze za nacionalno obrambo (Supreme National Defense University) in nekdanji minister MODAFL.

                                    23.6.2008“


title: Sklep Sveta (SZVP) 2020/850 z dne 18. junija 2020 o spremembi Sklepa 2014/386/SZVP o omejevalnih ukrepih v odgovor na nezakonito priključitev Krima in Sevastopola

text:
                  19.6.2020

                  SL

                  Uradni list Evropske unije

                  L 196/12

         SKLEP SVETA (SZVP) 2020/850
         z dne 18. junija 2020
         o spremembi Sklepa 2014/386/SZVP o omejevalnih ukrepih v odgovor na nezakonito priključitev Krima in Sevastopola
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 23. junija 2014 sprejel Sklep 2014/386/SZVP (1).

                     (2)

                     Svet ne priznava nezakonite priključitve Krima in Sevastopola s strani Ruske federacije ter jo še naprej obsoja, tudi v prihodnje pa bo zavezan doslednemu izvajanju politike nepriznavanja.

                     (3)

                     Na podlagi pregleda Sklepa 2014/386/SZVP bi bilo treba omejevalne ukrepe podaljšati do 23. junija 2021.

                     (4)

                     Sklep 2014/386/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 5 Sklepa 2014/386/SZVP se drugi odstavek nadomesti z naslednjim:

               „Ta sklep se uporablja do 23. junija 2021.“

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 18. junija 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta 2014/386/SZVP z dne 23. junija 2014 o omejevalnih ukrepih v odgovor na nezakonito priključitev Krima in Sevastopola (UL L 183, 24.6.2014, str. 70).


title: Sklep Evropskega odbora za sistemska tveganja z dne 2. junija 2020 o odpovedi nekaterim poročilom o ukrepih, sprejetih na podlagi Priporočila ESRB/2014/1 in Priporočila ESRB/2015/2 Evropskega odbora za sistemska tveganja (ESRB/2020/10) 2020/C 205/07

text:
                  19.6.2020

                  SL

                  Uradni list Evropske unije

                  C 205/13

         SKLEP EVROPSKEGA ODBORA ZA SISTEMSKA TVEGANJA
         z dne 2. junija 2020
         o odpovedi nekaterim poročilom o ukrepih, sprejetih na podlagi Priporočila ESRB/2014/1 in Priporočila ESRB/2015/2 Evropskega odbora za sistemska tveganja
         (ESRB/2020/10)
         (2020/C 205/07)
         SPLOŠNI ODBOR EVROPSKEGA ODBORA ZA SISTEMSKA TVEGANJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1) ter zlasti člena 3(2)(f) Uredbe,
         ob upoštevanju Sklepa ESRB/2011/1 Evropskega odbora za sistemska tveganja z dne 20. januarja 2011 o sprejetju Poslovnika Evropskega odbora za sistemska tveganja (2) in zlasti člena 20 Sklepa,
         ob upoštevanju naslednjega:

                     (1)

                     V oddelkih 2.3.1 do 2.3.3 Priporočila ESRB/2014/1 Evropskega odbora za sistemska tveganja (3) je določeno, da naslovniki navedenega priporočila vsaka tri leta poročajo Evropskemu odboru za sistemska tveganja (ESRB), Svetu in Komisiji o ukrepih, ki so jih sprejeli za uskladitev z navedenim priporočilom, ali ustrezno utemeljijo vsako neukrepanje. Prva poročila so morali naslovniki poslati do 30. junija 2016. ESRB je na podlagi prejetega sklopa prvih poročil izvedel prvo oceno skladnosti glede izvajanja Priporočila ESRB/2014/1. Splošni odbor ESRB je 1. februarja 2019 potrdil zaključke ocene, maja 2019 pa je bilo na spletni strani ESRB objavljeno zbirno poročilo o skladnosti, ki vsebuje oceno stopnje izvajanja Priporočila ESRB/2014/1 s strani njegovih naslovnikov.

                     (2)

                     V oddelku 2.3.1 Priporočila ESRB/2015/2 Evropskega odbora za sistemska tveganja (4) je določeno, da ustrezni organi vsaki dve leti poročajo ESRB in Svetu o ukrepih, sprejetih na podlagi navedenega priporočila, ali ustrezno utemeljijo vsako neukrepanje. Prva poročila so morali ustrezni organi poslati do 30. junija 2017. Ocena skladnosti z navedenim priporočilom še poteka.

                     (3)

                     S Sklepom ESRB/2019/15 Evropskega odbora za sistemska tveganja (5) sta se roka za predložitev drugih poročil v skladu s priporočiloma ESRB/2014/1 in ESRB/2015/2 preložila za eno leto, do 30. junija 2020.

                     (4)

                     Člani ESRB in naslovniki priporočil ESRB/2014/1 in ESRB/2015/2 ocenjujejo posledice koronavirusa (COVID-19) ter sprejemajo različne ukrepe za ublažitev učinkov na finančno stabilnost. Zaradi velikih izzivov, povezanih s širjenjem COVID-19, je primerno, da naslovnikom ni več treba predložiti drugih poročil v skladu s priporočiloma ESRB/2014/1 in ESRB/2015/2, ki bi jih morali poslati do 30. junija 2020.

                     (5)

                     Ta sklep ne bi smel vplivati na predložitev nadaljnjih poročil v skladu s priporočiloma ESRB/2014/1 in ESRB/2015/2 –

               SPREJEL NASLEDNJI SKLEP:

            Člen 1
            Odpoved nekaterim poročilom o sprejetih ukrepih

               1.   Naslovnikom Priporočila ESRB/2014/1 ni treba predložiti drugega poročila, ki bi ga morali poslati do 30. junija 2020 in se nanaša na ukrepe, ki so jih sprejeli za uskladitev z navedenim priporočilom, ali ustrezno utemeljiti vsakega neukrepanja.
               Odstavek 1 ne vpliva na predložitev nadaljnjih poročil v skladu z določbami Priporočila ESRB/2014/1.

               2.   Naslovnikom Priporočila ESRB/2015/2 ni treba predložiti drugega poročila, ki bi ga morali poslati do 30. junija 2020 in se nanaša na ukrepe, ki so jih sprejeli na podlagi navedenega priporočila, ali ustrezno utemeljiti vsakega neukrepanja.
               Odstavek 2 ne vpliva na predložitev nadaljnjih poročil v skladu z določbami Priporočila ESRB/2015/2.

            Člen 2
            Začetek veljavnosti
            Ta sklep začne veljati 3. junija 2020.

            V Frankfurtu na Majni, 2. junija 2020

                  Vodja sekretariata ESRB,

                  v imenu splošnega odbora ESRB

               Francesco MAZZAFERRO

            (1)  UL L 331, 15.12.2010, str. 1.

            (2)  UL C 58, 24.2.2011, str. 4.

            (3)  Priporočilo ESRB/2014/1 Evropskega odbora za sistemska tveganja z dne 18. junija 2014 o smernicah za določanje stopenj proticikličnega blažilnika (UL C 293, 2.9.2014, str. 1).

            (4)  Priporočilo ESRB/2015/2 Evropskega odbora za sistemska tveganja z dne 15. decembra 2015 o ocenjevanju čezmejnih učinkov ukrepov makrobonitetne politike in njihovi prostovoljni vzajemnosti (UL C 97, 12.3.2016, str. 9).

            (5)  Sklep ESRB/2019/15 Evropskega odbora za sistemska tveganja z dne 28. junija 2019 o preložitvi nekaterih poročil o ukrepih, sprejetih na podlagi Priporočila ESRB/2014/1 in Priporočila ESRB/2015/2 Evropskega odbora za sistemska tveganja (UL C 264, 6.8.2019, str. 2).


title: Sklep (EU) 2020/853 Evropskega parlamenta in Sveta z dne 18. junija 2020 o pooblastilu Nemčiji, da spremeni svoj dvostranski sporazum o cestnem prevozu s Švico, da se dovoli kabotaža pri opravljanju mednarodnih avtobusnih prevozov potnikov v obmejnih regijah obeh držav

text:
                  22.6.2020

                  SL

                  Uradni list Evropske unije

                  L 198/44

         SKLEP (EU) 2020/853 EVROPSKEGA PARLAMENTA IN SVETA
         z dne 18. junija 2020
         o pooblastilu Nemčiji, da spremeni svoj dvostranski sporazum o cestnem prevozu s Švico, da se dovoli kabotaža pri opravljanju mednarodnih avtobusnih prevozov potnikov v obmejnih regijah obeh držav
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti člena 91 Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega ekonomsko-socialnega odbora (1),
         po posvetovanju z Odborom regij,
         v skladu z rednim zakonodajnim postopkom (2),
         ob upoštevanju naslednjega:

                     (1)

                     V skladu s členom 20(1) Sporazuma med Evropsko skupnostjo in Švicarsko konfederacijo o železniškem in cestnem prevozu blaga in potnikov (3) (v nadaljnjem besedilu: Sporazum EU-Švica) avtobusni prevoz potnikov med dvema točkama na ozemlju ene pogodbenice, ki ga opravljajo prevozniki s sedežem na ozemlju druge pogodbenice, znan kot kabotaža, ni dovoljen.

                     (2)

                     V skladu s členom 20(2) Sporazuma EU-Švica se lahko obstoječe pravice kabotaže na podlagi dvostranskih sporazumov, sklenjenih med državami članicami in Švico, ki so veljali ob sklenitvi Sporazuma EU-Švica, in sicer 21. junija 1999, še naprej uveljavljajo pod pogojem, da med prevozniki s sedežem v Uniji ni diskriminacije in izkrivljanja konkurence. Dvostranski sporazum o cestnem prevozu med Švico in Nemčijo z dne 17. decembra 1953 (4) (v nadaljnjem besedilu: Sporazum Švica-Nemčija) ne dovoljuje kabotaže pri opravljanju avtobusnih prevozov potnikov med obema državama. Zato pravica do izvajanja kabotaže ne spada med pravice, ki jih zajema člen 20(2) Sporazuma EU-Švica in ki so navedene v Prilogi 8 k Sporazumu EU-Švica.

                     (3)

                     Mednarodne zaveze, ki prevoznikom s sedežem v Švici dovoljujejo opravljanje kabotaže v Uniji, bi lahko vplivale na člen 20 Sporazuma EU-Švica, saj navedeni člen ne dovoljuje kabotaže.

                     (4)

                     Uredba (ES) št. 1073/2009 Evropskega parlamenta in Sveta (5) dovoljuje, da kabotažo v Uniji pod določenimi pogoji opravljajo izključno prevozniki, ki imajo licenco Skupnosti. Mednarodne zaveze, ki dovoljujejo opravljanje kabotaže prevoznikom iz tretjih držav, ki nimajo take licence, bi lahko vplivale na navedeno uredbo.

                     (5)

                     Zato take mednarodne zaveze spadajo na področje izključne zunanje pristojnosti Unije. Države članice se o takih zavezah lahko pogajajo ali jih sprejmejo le, če jih Unija za to pooblasti v skladu s členom 2(1) Pogodbe o delovanju Evropske unije (PDEU).

                     (6)

                     Kabotaža, ki jo v Uniji opravljajo prevozniki iz tretjih držav, ki nimajo licence Skupnosti iz Uredbe (ES) št. 1073/2009, vpliva na delovanje notranjega trga avtobusnih prevozov, kot je vzpostavljen z navedeno uredbo. Zato je potrebno, da pooblastilo na podlagi člena 2(1) PDEU podeli zakonodajalec Unije v skladu z zakonodajnim postopkom iz člena 91 PDEU.

                     (7)

                     Z dopisom z dne 11. maja 2017 je Nemčija od Unije zahtevala pooblastilo za spremembo Sporazuma Švica-Nemčija, da se dovoli kabotaža pri opravljanju avtobusnih prevozov potnikov v obmejnih regijah Nemčije in Švice.

                     (8)

                     Kabotaža omogoča povečanje faktorja obremenitve vozil, kar povečuje gospodarsko učinkovitost avtobusnih prevozov potnikov. Zato je primerno, da se dovoli kabotaža pri opravljanju avtobusnih prevozov potnikov med Nemčijo in Švico v obmejnih regijah obeh držav. To bi lahko še tesneje povezalo te obmejne regije.

                     (9)

                     Za zagotovitev, da zadevna kabotaža ne spremeni prekomerno delovanja notranjega trga avtobusnih prevozov, kot je vzpostavljen z Uredbo (ES) št. 1073/2009, bi morala za dovoljenje kabotaže veljati pogoja, da med prevozniki s sedežem v Uniji ni diskriminacije in da ni izkrivljanja konkurence.

                     (10)

                     Iz istega razloga bi morala biti kabotaža dovoljena le v obmejnih regijah Nemčije pri opravljanju avtobusnih prevozov potnikov med Nemčijo in Švico. Zato je treba opredeliti obmejne regije Nemčije za namene tega sklepa na način, s katerim se ustrezno upošteva Uredba (ES) št. 1073/2009, pri čemer se omogoči povečanje učinkovitosti zadevne kabotaže –

               SPREJELA NASLEDNJI SKLEP:

            Člen 1
            Nemčija je pooblaščena, da spremeni svoj dvostranski sporazum o cestnem prevozu s Švico z dne 17. decembra 1953 (v nadaljnjem besedilu: Sporazum Švica-Nemčija), da se dovoli kabotaža v obmejnih regijah Nemčije in Švice pri opravljanju avtobusnih prevozov potnikov med obema državama, pod pogojem, da med prevozniki s sedežem v Uniji ni diskriminacije in izkrivljanja konkurence.
            Upravni okrožji Freiburg in Tübingen v Baden-Württembergu ter upravno okrožje Švabske na Bavarskem štejejo za obmejne regije Nemčije v smislu prvega odstavka.

            Člen 2
            Nemčija obvesti Komisijo o spremembi Sporazuma Nemčija-Švica na podlagi člena 1 tega sklepa in Komisiji uradno sporoči besedilo navedene spremembe.
            Komisija o tem obvesti Evropski parlament in Svet.

            Člen 3
            Ta sklep je naslovljen na Zvezno republiko Nemčijo.

            V Bruslju, 18. junija 2020

                  Za Evropski parlament

                  Predsednik

               D. M. SASSOLI

                  Za Svet

                  Predsednica

               N. BRNJAC

            (1)  UL C 14, 15.1.2020, str. 118.

            (2)  Stališče Evropskega parlamenta z dne 13. maja 2020 (še ni objavljeno v Uradnem listu) in odločitev Sveta z dne 3. junija 2020.

            (3)  UL L 114, 30.4.2002, str. 91.

            (4)  Sistematična zbirka švicarske zvezne zakonodaje št. 0.741.619.136.

            (5)  Uredba (ES) št. 1073/2009 Evropskega parlamenta in Sveta z dne 21. oktobra 2009 o skupnih pravilih za dostop do mednarodnega trga avtobusnih prevozov in spremembi Uredbe (ES) št. 561/2006 (UL L 300, 14.11.2009, str. 88).


title: Sklep Sveta (Euratom) 2020/960 z dne 29. junija 2020 o sprejetju dodatnega raziskovalnega programa 2020–2023 za reaktor z visokim fluksom v Pettnu, ki ga bo za Evropsko skupnost za atomsko energijo izvajalo Skupno raziskovalno središče

text:
                  3.7.2020

                  SL

                  Uradni list Evropske unije

                  L 211/14

         SKLEP SVETA (Euratom) 2020/960
         z dne 29. junija 2020
         o sprejetju dodatnega raziskovalnega programa 2020–2023 za reaktor z visokim fluksom v Pettnu, ki ga bo za Evropsko skupnost za atomsko energijo izvajalo Skupno raziskovalno središče
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti za atomsko energijo in zlasti člena 7 Pogodbe,
         ob upoštevanju predloga Evropske komisije,
         po posvetovanju z Znanstveno-tehničnim odborom,
         ob upoštevanju naslednjega:

                     (1)

                     Reaktor z visokim fluksom v Pettnu (HFR) je pomembno sredstvo za raziskave Skupnosti na področju znanosti o materialih, testiranja materialov, nuklearne medicine ter varnosti jedrskih reaktorjev

                     (2)

                     Delovanje HFR je bilo podprto z vrsto dodatnih raziskovalnih programov. Zadnji dodatni raziskovalni program, ki je bil vzpostavljen s Sklepom Sveta (Euratom) 2017/956 (1) za štiri leta, se je iztekel 31. decembra 2019.

                     (3)

                     Glede na pomen HFR kot še vedno nenadomestljive infrastrukture za raziskave Skupnosti na področju izboljšanja varnosti jedrskih reaktorjev, zdravja (vključno z razvojem medicinskih izotopov za medicinske raziskave), jedrske fuzije, temeljnih raziskav, usposabljanja ter ravnanja z odpadki (vključno z možnostjo preučevanja varnostnega obnašanja jedrskega goriva za reaktorske sisteme, ki so v interesu Evrope), bi bilo treba HFR še naprej podpirati z dodatnim raziskovalnim programom, in sicer do konca leta 2023.

                     (4)

                     Zaradi posebnega interesa za obsevalne zmogljivosti HFR sta se NRG: Nuclear Research and consultancy Group V.O.F (NRG) in Commissariat à l
                        ’
                        énergie atomique et aux énergies alternatives (CEA), kot izvajalca za Nizozemsko oziroma Francijo dogovorila, da bosta financirala celoten dodatni raziskovalni program HFR za obdobje 2020–2023, in sicer s prispevki v splošni proračun Unije v obliki namenskih prejemkov.

                     (5)

                     Z navedenimi prispevki bi bilo treba financirati delovanje HFR, da se podpre raziskovalni program ter redno delovanje in vzdrževanje HFR. Če bo upravljavec NRG nizozemskim nacionalnim regulatornim organom pred prijavo varnega ohranitvenega stanja predložil uradno obvestilo o dokončni zaustavitvi, bi bilo treba preostala plačila in zahtevke za dodelitev sredstev Komisije začasno ustaviti.

                     (6)

                     Da bi zagotovili kontinuiteto dodatnih raziskovalnih programov in nemoten potek dodatnega raziskovalnega programa za HFR v obdobju 2020–2023, bi se moral ta sklep uporabljati od 1. januarja 2020. Z delom prispevkov za dodatni raziskovalni program HFR za obdobje 2020–2023 bi se smeli kriti izdatki, nastali v letu 2020.

                     (7)

                     Svet guvernerjev Skupnega raziskovalnega središča je predložil svoje predhodno mnenje (2) v skladu s členom 4(2) Sklepa Komisije 96/282/Euratom (3) –

               SPREJEL NASLEDNJI SKLEP:

            Člen 1
            Dodatni raziskovalni program o delovanju reaktorja z visokim fluksom v Pettnu (HFR) (v nadaljnjem besedilu: program) s cilji iz Priloge I se sprejme za štiriletno obdobje, ki se začne 1. januarja 2020.

            Člen 2
            Stroški za izvajanje programa, ki so ocenjeni na 27 854 000 EUR, se v celoti financirajo s prispevki Nizozemske in Francije prek NRG oziroma CEA. Razčlenitev tega zneska je določena v Prilogi II. Ta prispevek se obravnava kot namenski prejemek v skladu s točko (a)(i) člena 21(2) Uredbe (EU, Euratom) 2018/1046 Evropskega parlamenta in Sveta (4).

            Člen 3

               1.   Komisija je pristojna za upravljanje programa. V ta namen se obrne na službe Skupnega raziskovalnega središča.

               2.   Komisija o izvajanju programa obvešča svet guvernerjev Skupnega raziskovalnega središča.

            Člen 4
            V primeru, da NRG nizozemske nacionalne regulatorne organe pred prijavo varnega ohranitvenega stanja uradno obvesti o dokončni zaustavitvi HFR, obveznosti za izvedbo nadaljnjih plačil s strani Nizozemske in Francije prek NRG oziroma CEA prenehajo, prav tako pa se ustavijo vsi zahtevki za dodelitev sredstev Komisije na podlagi tega sklepa.

            Člen 5
            Komisija predloži končno poročilo o izvajanju tega sklepa Evropskemu parlamentu in Svetu po koncu programa.

            Člen 6
            Ta sklep začne veljati dan po objavi v Uradnem listu Evropske unije.

            Uporablja se od 1. januarja 2020.

            Člen 7
            Ta sklep je naslovljen na države članice.

            V Bruslju, 29. junija 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta (Euratom) 2017/956 z dne 29. maja 2017 o sprejetju dodatnega raziskovalnega programa 2016–2019 za reaktor z visokim fluksom, ki ga bo za Evropsko skupnost za atomsko energijo izvajalo Skupno raziskovalno središče (UL L 144, 7.6.2017, str. 23).

            (2)  Mnenje z dne 18. decembra 2019.

            (3)  Sklep Komisije 96/282/Euratom z dne 10. aprila 1996 o reorganizaciji Skupnega raziskovalnega središča (UL L 107, 30.4.1996, str. 12).

            (4)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).

            PRILOGA I
            ZNANSTVENI IN TEHNIČNI CILJI
            Glavna cilja programa sta:

                        (1)

                        zagotoviti varno in zanesljivo obratovanje HFR, da se zagotovi razpoložljivost nevtronskega fluksa v poskusne namene;

                        (2)

                        omogočiti raziskovalnim inštitutom z različnih področij učinkovito rabo HFR: izboljšanje varnosti jedrskih reaktorjev, zdravje (vključno z razvojem medicinskih izotopov), jedrska fuzija, temeljne raziskave in usposabljanje ter ravnanje z odpadki (vključno z možnostjo preučevanja varnosti jedrskega goriva za reaktorske sisteme, ki so v interesu Evrope).

            PRILOGA II
            RAZČLENITEV PRISPEVKOV
            Prispevke za program bosta zagotovili Nizozemska in Francija.
            Razčlenitev teh prispevkov je naslednja:
            Nizozemska: 26 654 000 EUR;
            Francija: 1 200 000 EUR;
            Skupaj: 27 854 000 EUR.
            Ti prispevki se vplačajo v splošni proračun Unije in se dodelijo temu programu. Z delom prispevkov za sedanji dodatni program se lahko krijejo tudi izdatki, nastali v zvezi z delovanjem HFR v letu 2020, in sicer v skladu z delovnim programom, o katerem se dogovorita državi članici, ki zagotovita prispevke, in Komisija.
            Ti prispevki so fiksni in neprilagodljivi, kar zadeva variacije stroškov delovanja, vzdrževanja in razgradnje.


title: Sklep Sveta (EU) 2020/961 z dne 29. junija 2020 o izdaji dovoljenja Jeppeju Tranholm-Mikkelsenu za dostop do podatkov do stopnje tajnosti TRÈS SECRET UE/EU TOP SECRET

text:
                  3.7.2020

                  SL

                  Uradni list Evropske unije

                  L 211/18

         SKLEP SVETA (EU) 2020/961
         z dne 29. junija 2020
         o izdaji dovoljenja Jeppeju Tranholm-Mikkelsenu za dostop do podatkov do stopnje tajnosti TRÈS SECRET UE/EU TOP SECRET
         SVET EVROPSKE UNIJE JE –
         ob upoštevanju Sklepa Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (1) in zlasti točke (a) odstavka 18 Priloge I k Sklepu,
         ob upoštevanju Sklepa Sveta (EU) 2017/262 z dne 6. februarja 2017 o določitvi organa za imenovanje in organa za sklepanje pogodb o zaposlitvi generalnega sekretariata Sveta ter razveljavitvi Sklepa 2013/811/EU (2),
         ob upoštevanju Sklepa Sveta (EU) 2020/618 z dne 30. aprila 2020 o imenovanju generalnega sekretarja Sveta Evropske unije za obdobje od 1. julija 2020 do 30. junija 2025 (3),
         ob upoštevanju naslednjega:

                     (1)

                     Pristojni danski organ za nacionalno varnost je 11. junija 2020 dal pozitivno zagotovilo v zvezi z dostopom do podatkov do stopnje tajnosti TRÈS SECRET UE/EU TOP SECRET za Jeppeja TRANHOLM-MIKKELSENA.

                     (2)

                     Zaradi njegovih nalog in zaradi potreb službe je treba Jeppeju TRANHOLM-MIKKELSENU izdati dovoljenje za dostop do podatkov do stopnje tajnosti TRÈS SECRET UE/EU TOP SECRET, s katerimi razpolagata Svet in Evropski svet –

               SPREJEL NASLEDNJI SKLEP:

            Člen 1

               1.   Jeppeju TRANHOLM-MIKKELSENU se zaradi njegovih nalog izda dovoljenje za dostop do podatkov do stopnje tajnosti TRÈS SECRET UE/EU TOP SECRET, s katerimi razpolagata Svet in Evropski svet.

               2.   Dovoljenje iz odstavka 1 je veljavno za obdobje trajanja nalog, za katere se izda, in ne preseže obdobja petih let od datuma začetka učinkovanja tega sklepa.

            Člen 2
            Ta sklep začne učinkovati 1. julija 2020.

            Člen 3
            Ta sklep je naslovljen na Jeppeja TRANHOLM-MIKKELSENA.

            V Bruslju, 29. junija 2020

                  Za Svet

                  Predsednica

               A. METELKO-ZGOMBIĆ

            (1)  UL L 274, 15.10.2013, str. 1.

            (2)  UL L 39, 16.2.2017, str. 4.

            (3)  UL L 143, 6.5.2020, str. 11.


title: Sklep Sveta (EU) 2020/947 z dne 26. junija 2020 o sklenitvi Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Unije in njenih držav članic

text:
                  3.7.2020

                  SL

                  Uradni list Evropske unije

                  L 212/1

         SKLEP SVETA (EU) 2020/947
         z dne 26. junija 2020
         o sklenitvi Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Unije in njenih držav članic
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
         ob upoštevanju Akta o pristopu Hrvaške in zlasti drugega pododstavka člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2015/1389 (2) je bil podpisan Protokol o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo (3) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) s pridržkom njegove sklenitve.

                     (2)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Protokol o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji (4) se odobri v imenu Unije in njenih držav članic.

            Člen 2
            Predsednik Sveta je pooblaščen, da imenuje osebo(-e), pooblaščeno(-e), da v imenu Unije in njenih držav članic deponira(-jo) listino o odobritvi iz člena 3 Protokola.

            Člen 3
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Odobritev z dne 17. junija 2020 (še ni objavljena v Uradnem listu).

            (2)  Sklep Sveta (EU) 2015/1389 z dne 7. maja 2015 o podpisu Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Unije in njenih držav članic in o njegovi začasni uporabi (UL L 215, 14.8.2015, str. 1).

            (3)  Besedilo Sporazuma je objavljeno v UL L 292, 20.10.2012, str. 3.

            (4)  Besedilo Protokola je bilo objavljeno v UL L 215 z dne 14. avgusta 2015 skupaj s sklepom o njegovem podpisu.


title: Sklep Sveta (EU) 2020/948 z dne 26. junija 2020 o sklenitvi, v imenu Unije, Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi

text:
                  3.7.2020

                  SL

                  Uradni list Evropske unije

                  L 212/3

         SKLEP SVETA (EU) 2020/948
         z dne 26. junija 2020
         o sklenitvi, v imenu Unije, Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s točko (a)(v) drugega pododstavka člena 218(6) in členom 218(7) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Komisija je v imenu Evropske unije in njenih držav članic v pogajanjih dosegla Sporazum o skupnem zračnem prostoru z Gruzijo (v nadaljnjem besedilu: Sporazum) v skladu s sklepom Sveta, ki Komisijo pooblašča za začetek pogajanj.

                     (2)

                     Sporazum je bil s pridržkom njegove naknadne sklenitve podpisan 2. decembra 2010 v skladu s Sklepom 2012/708/EU Sveta in predstavnikov držav članic Evropske unije, ki so se sestali v okviru Sveta (2).

                     (3)

                     Sporazum so ratificirale vse države članice razen Republike Hrvaške. Republika Hrvaška pristopi k Sporazumu v skladu s postopkom iz Akta o pristopu, priloženega Pogodbi o pristopu z dne 5. decembra 2011. Ustrezen protokol o pristopu Republike Hrvaške je bil podpisan novembra 2014.

                     (4)

                     Sporazum bi bilo treba odobriti v imenu Unije.

                     (5)

                     Člena 3 in 4 Sklepa 2012/708/EU vsebujeta določbe o odločanju in zastopanju v različnih zadevah, določenih v Sporazumu. Glede na sodbo Evropskega sodišča z dne 28. aprila 2015 v zadevi C-28/12 (3) bi bilo treba nekatere navedene določbe prenehati uporabljati. Ob upoštevanju Pogodb nove določbe o navedenih zadevah ter določbe o obveznostih držav članic glede obveščanja niso potrebne. Posledično bi se morali odstavki 2 do 5 člena 3 ter člena 4 in 5 Sklepa 2012/708/EU prenehati uporabljati na dan začetka veljavnosti tega sklepa –

               SPREJEL NASLEDNJI SKLEP:

            Člen 1
            Sporazum o skupnem zračnem prostoru med Evropsko unijo in njenimi državami članicami na eni strani ter Gruzijo na drugi (v nadaljnjem besedilu: Sporazum) se odobri v imenu Unije (4).

            Člen 2
            Predsednik Sveta v imenu Unije poda uradno obvestilo iz člena 29 Sporazuma.

            Člen 3
            Stališče, ki ga zastopa Unija, glede odločitev Skupnega odbora iz člena 22 Sporazuma, ki zadevajo le vključitev zakonodaje Unije v Prilogo III (Pravila, ki se uporabljajo v civilnem letalstvu) k Sporazumu, ob upoštevanju vseh tehničnih prilagoditev, sprejme Komisija po tem, ko ga predloži v posvetovanje Svetu ali njegovim pripravljalnim telesom, kot lahko odloči Svet.

            Člen 4
            Odstavki 2 do 5 člena 3 ter člena 4 in 5 Sklepa 2012/708/EU se prenehajo uporabljati na dan začetka veljavnosti tega sklepa.

            Člen 5
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Privolitev z dne 17. junija 2020 (še ni objavljena v Uradnem listu).

            (2)  Sklep 2012/708/EU Sveta in predstavnikov vlad držav članic, ki so se sestali v okviru Sveta z dne 15. oktobra 2010 o podpisu Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani in o njegovi začasni uporabi (UL L 321, 20.11.2012, str. 1).

            (3)  ECLI:EU:C:2015:282.

            (4)  Besedilo Sporazuma je bilo objavljeno v UL L 321, 20.11.2012, str. 3, hkrati s sklepom o podpisu.


title: Sklep Sveta (EU) 2020/949 z dne 26. junija 2020 o sklenitvi Protokola o spremembi Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic

text:
                  3.7.2020

                  SL

                  Uradni list Evropske unije

                  L 212/5

         SKLEP SVETA (EU) 2020/949
         z dne 26. junija 2020
         o sklenitvi Protokola o spremembi Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
         ob upoštevanju Akta o pristopu Hrvaške in zlasti drugega pododstavka člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta 2014/928/EU (2) je bil Protokol o spremembi Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani (3) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol) podpisan s pridržkom njegove sklenitve.

                     (2)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Protokol o spremembi Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani zaradi upoštevanja pristopa Republike Hrvaške k Evropski uniji (4) se odobri v imenu Unije in njenih držav članic.

            Člen 2
            Predsednik Sveta je pooblaščen, da imenuje osebo(-e), pooblaščeno(-e), da v imenu Unije in njenih držav članic deponira(-jo) listino o odobritvi iz člena 3 Protokola.

            Člen 3
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Odobritev z dne 28. aprila 2016 (še ni objavljena v Uradnem listu).

            (2)  Sklep Sveta 2014/928/EU z dne 8. oktobra 2014 o podpisu Protokola o spremembi Sporazuma o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic ter o njegovi začasni uporabi (UL L 365, 19.12.2014, str. 1).

            (3)  Besedilo Sporazuma je objavljeno v UL L 321, 20.11.2012, str. 3.

            (4)  Besedilo Protokola je bilo objavljeno v UL L 365, 19.12.2014, str. 3, skupaj s sklepom o njegovem podpisu.


title: Sklep Sveta (EU) 2020/952 z dne 26. junija 2020 o sklenitvi, v imenu Unije, Evro-sredozemskega letalskega sporazuma med Evropsko unijo in njenimi državami članicami na eni strani ter vlado Države Izrael na drugi strani

text:
                  3.7.2020

                  SL

                  Uradni list Evropske unije

                  L 212/10

         SKLEP SVETA (EU) 2020/952
         z dne 26. junija 2020
         o sklenitvi, v imenu Unije, Evro-sredozemskega letalskega sporazuma med Evropsko unijo in njenimi državami članicami na eni strani ter vlado Države Izrael na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 100(2) v povezavi s točko (a)(v) drugega pododstavka člena 218(6) in členom 218(7) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Evro-sredozemski letalski sporazum med Evropsko unijo in njenimi državami članicami na eni strani ter vlado Države Izrael na drugi strani (2) (v nadaljnjem besedilu: Sporazum) je bil s pridržkom njegove sklenitve podpisan 10. junija 2013 v skladu s Sklepom 2013/398/EU Sveta in predstavnikov vlad držav članic, ki so se sestali v okviru Sveta (3).

                     (2)

                     Sporazum so ratificirale vse države članice razen Republike Hrvaške, ki pristopi k Sporazumu v skladu z Aktom o pristopu iz leta 2012. Protokol o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter vlado Države Izrael na drugi strani zaradi upoštevanja pristopa Republike Hrvaške k Evropski uniji (4) je bil podpisan 19. februarja 2015 v skladu z Sklepom Sveta (EU) 2015/372 (5).

                     (3)

                     Sporazum bi bilo treba odobriti v imenu Unije.

                     (4)

                     Sporazum bi bilo treba izvajati v skladu s stališčem Unije, da ozemlja, ki so prišla pod upravo Izraela junija 1967, niso del ozemlja Države Izrael.

                     (5)

                     Člena 4 in 5 Sklepa 2013/398/EU vsebujeta določbe o odločanju in zastopanju v različnih zadevah, določenih v Sporazumu. Glede na sodbo Sodišča z dne 28. aprila 2015 v zadevi C-28/12 (6), Komisija proti Svetu, bi bilo treba navedene določbe prenehati uporabljati. Ob upoštevanju Pogodb nove določbe o navedenih zadevah in določbe o zagotavljanju informacij Komisiji iz člena 6 Sklepa 2013/398/EU niso več potrebne. Posledično bi se morali odstavki 2 do 5 člena 4 ter člena 5 in 6 Sklepa 2013/398/EU prenehati uporabljati na dan začetka veljavnosti tega sklepa –

               SPREJEL NASLEDNJI SKLEP:

            Člen 1
            Evro-sredozemski letalski sporazum med Evropsko unijo in njenimi državami članicami na eni strani ter vlado Države Izrael na drugi strani se odobri v imenu Unije (7).

            Člen 2
            Predsednik Sveta v imenu Unije poda uradno obvestilo iz člena 30(2) Sporazuma.

            Člen 3
            Stališče, ki se v imenu Unije zastopa glede odločitev Skupnega odbora iz točke (a) člena 27(6) Sporazuma, ki zadevajo vključitev zakonodaje Unije v Prilogo IV k Sporazumu, ob upoštevanju vseh tehničnih prilagoditev, izrazi Komisija po tem, ko ga predloži v posvetovanje Svetu ali njegovim pripravljalnim telesom, kot lahko odloči Svet.

            Člen 4
            Odstavki 2 do 5 člena 4 ter člena 5 in 6 Sklepa 2013/398/EU se prenehajo uporabljati na dan začetka veljavnosti tega sklepa.

            Člen 5
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Odobritev z dne 17. junija 2020 (še ni objavljena v Uradnem listu).

            (2)  UL L 208, 2.8.2013, str. 3.

            (3)  Sklep 2013/398/EU Sveta in predstavnikov vlad držav članic, ki so se sestali v okviru Sveta, z dne 20. decembra 2012 o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Vlado Države Izrael na drugi strani v imenu Evropske unije in o njegovi začasni uporabi (UL L 208, 2.8.2013, str. 1).

            (4)  UL L 64, 7.3.2015, str. 3.

            (5)  Sklep Sveta (EU) 2015/372 z dne 8. oktobra 2014 o podpisu Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter vlado Države Izrael na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic ter o njegovi začasni uporabi (UL L 64, 7.3.2015, str. 1).

            (6)  Sodba Sodišča z dne 28. aprila 2015, Komisija proti Svetu, zadeva C-28/12, ECLI:EU:C:2015:282.

            (7)  Besedilo Sporazuma je bilo skupaj s sklepom o podpisu objavljeno v UL L 208, 2.8.2013, str. 3.


title: Sklep Sveta (EU) 2020/953 z dne 26. junija 2020 o sklenitvi, v imenu Unije, Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani

text:
                  3.7.2020

                  SL

                  Uradni list Evropske unije

                  L 212/12

         SKLEP SVETA (EU) 2020/953
         z dne 26. junija 2020
         o sklenitvi, v imenu Unije, Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 100(2) v povezavi s točko (a)(v) člena 218(6) in členom 218(7) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Evro-sredozemski letalski sporazum med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani (2) (v nadaljnjem besedilu: Sporazum) je bil s pridržkom njegove naknadne sklenitve podpisan 15. decembra 2010 v skladu s Sklepom 2012/750/EU Sveta in predstavnikov vlad držav članic, ki so se sestali v okviru Sveta (3).

                     (2)

                     Sporazum so ratificirale vse države članice razen Republike Hrvaške, ki pristopi k Sporazumu v skladu z Aktom o pristopu iz leta 2012. Protokol o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter ter Hašemitsko kraljevino Jordanijo na drugi strani, zaradi upoštevanja pristopa Republike Hrvaške k Evropski uniji (4) je bil podpisan 3. maja 2016 v skladu z Sklepom Sveta (EU) 2016/803 (5).

                     (3)

                     Sporazum bi bilo treba odobriti v imenu Unije.

                     (4)

                     Člena 3 in 4 Sklepa 2012/750/EU vsebujeta določbe o odločanju in zastopanju v različnih zadevah, določenih v Sporazumu. Glede na sodbo Sodišča z dne 28. aprila 2015 v zadevi C-28/12 (6), Komisija proti Svetu, bi bilo treba navedene določbe prenehati uporabljati. Ob upoštevanju Pogodb nove določbe o navedenih zadevah in določbe o zagotavljanju informacij Komisiji iz člena 5 Sklepa 2012/750/EU niso več potrebne. Posledično bi se morali odstavki 2 do 5 člena 3 ter člena 4 in 5 Sklepa 2012/750/EU prenehati uporabljati na dan začetka veljavnosti tega sklepa –

               SPREJEL NASLEDNJI SKLEP:

            Člen 1
            Evro-sredozemski letalski sporazum med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani se odobri v imenu Unije (7).

            Člen 2
            Predsednik Sveta v imenu Unije poda uradno obvestilo iz člena 29(1) Sporazuma.

            Člen 3
            Stališče, ki se v imenu Unije zastopa glede odločitev Skupnega odbora iz točke (a) člena 26(6) Sporazuma, ki zadevajo vključitev zakonodaje Unije v Prilogo III k Sporazumu, ob upoštevanju vseh tehničnih prilagoditev, izrazi Komisija po tem, ko ga predloži v posvetovanje Svetu ali njegovim pripravljalnim telesom, kot lahko odloči Svet.

            Člen 4
            Odstavki 2 do 5 člena 3 ter člena 4 in 5 Sklepa 2012/750/EU se prenehajo uporabljati na dan začetka veljavnosti tega sklepa.

            Člen 5
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Odobritev z dne 17. junija 2020 (še ni objavljena v Uradnem listu).

            (2)  UL L 334, 6.12.2012, str. 3.

            (3)  Sklep 2012/750/EU Sveta in predstavnikov vlad držav članic, ki so se sestali v okviru Sveta, z dne 15. oktobra 2010 o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani in o njegovi začasni uporabi (UL L 334, 6.12.2012, str. 1).

            (4)  UL L 132, 21.5.2016, str. 81.

            (5)  Sklep Sveta (EU) 2016/803 z dne 7. maja 2015 o podpisu Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic in o njegovi začasni uporabi (UL L 132, 21.5.2016, str. 79).

            (6)  Sodba Sodišča Evropske unije z dne 28. aprila 2015, Komisija proti Svetu, zadeva C-28/12, ECLI:EU:C:2015:282.

            (7)  Sporazum je bil skupaj s sklepom o podpisu objavljen v UL L 334, 6.12.2012, str. 3.